Ir-Regolament tal-Kummissjoni (KEE) Nru 3519/92
ta’ l-4 ta’ Diċembru 1992
li jippreskrivi regoli dettaljati għall-applikazzjoni tas-supplimenti għall-premium speċjali għall-produtturi taċ-ċanga u tal-vitella u għal-laġġu għall-manteniment ta’ baqar tal-ħalib fil-Gżejjer Kanarji
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1601/92 ta’ l-15 ta’ Ġunju 1992 li jirrigwarda miżuri speċifiċi għall-Gżejjer Kanarji rigward ċerti prodotti agrikoli [1], u b’mod partikolari l-Artikolu 12,
Billi r-Regolament (KEE) Nru 1601/92 fih dispożizzjonijiet għall-miżuri speċifiċi marbuta mal-produzzjoni agrikola fil-Gżejjer Kanarji; billi dawk il-miżuri jinkludu supplimenti għal-laġġu speċjali għall-annimali bovini rġiel u l-laġġu għall-manteniment tal-baqar tal-ħalib li għalihom hemm dispożizzjonijiet fil-leġislazzjoni tal-Komunità; billi, bil-għan li tiġi ssimplifikata l-amministrazzjoni, għandhom isiru dispożizzjonijiet biex l-għoti ta’ dawk is-supplimenti jseħħ bi tweġiba għall-applikazzjonijiet mibgħuta skond dawk l-iskemi tal-laġġu;
Billi, skond ir-Regolament (KEE) Nru 1601/92, miżuri speċifiċi huma applikkabli mill-1 ta’ Lulju 1992; billi għalhekk għandhom isiru dispożizzjonijiet biex ir-regoli dettaljati ta’ applikazzjoni jibdew iseħħu mill-istess data;
Billi l-miżuri li għalihom hemm dispożizzjonijiet f’dan ir-Regolament huma konformi ma’ l-opinjoni tal-Kumitat Amministrattiv għal-laħam taċ-ċanga u l-vitella,
ADDOTTAT DAN IR-REGOLAMENT:
Artikolu 1
1. Is-suppliment għal-laġġu speċjali għall-annimali bovini rġiel imsemmija fl-Artikolu 10(2) tar-Regolament (KEE) Nru 1601/92 għandu jingħata a bażi ta’ applikazzjonijiet għal-laġġu speċjali għall-produtturi taċ-ċanga u tal-vitella.
2. Is-suppliment għall-fond għall-manteniment ta’ baqar tal-ħalib imsemmija fl-Artikolu 10(3) tar-Regolament (KEE) Nru 1601/92 għandu jingħata a bażi ta’ applikazzjonijiet għal-laġġu għall-baqar tal-ħalib.
Artikolu 2
Dan ir-Regolament għandu jibda jseħħ mill-jum tal-pubblikazzjoni fil-Ġurnal Uffiċċjali tal-Komunitajiet Ewropej.
Għandu japplika mill-1 ta’ Lulju 1992.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta’ Diċembru 1992.